CELEX: 32015D0158
Language: hu
Date: 2015-01-30 00:00:00
Title: A Bizottság (EU) 2015/158 végrehajtási határozata ( 2015. január 30. ) a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról  EGT-vonatkozású szöveg

31.1.2015   
            
            
               HU
            
            
               Az Európai Unió Hivatalos Lapja
            
            
               L 26/31
            
         A BIZOTTSÁG (EU) 2015/158 VÉGREHAJTÁSI HATÁROZATA
   (2015. január 30.)
   a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Robert Bosch GmbH beszállító (a továbbiakban: kérelmező) 2013. december 2-án és 2014. május 6-án a következő két kérelmet nyújtotta be a Robert Bosch GmbH hatékony váltakozó áramú generátorok innovatív technológiaként való jóváhagyására:
               
                           Szám
                        
                        
                           Innovatív technológia
                        
                     
                           1.
                        
                        
                           Nagy hatékonyságú, váltakozó áramú generátor nagy hatékonyságú diódákkal (HED)
                        
                     
                           2.
                        
                        
                           Nagy hatékonyságú, váltakozó áramú generátor aktív szinkrón egyenirányítással (SAR)
                        
                     
         
               (2)
            
            
               A Bizottság a 725/2011/EU bizottsági végrehajtási rendelet (2) 4. cikkével összhangban megvizsgálta, hogy a két kérelem hiánytalan-e. Mivel megállapítása szerint az eredetileg benyújtott, innovatív technológiaként való jóváhagyásra irányuló 1. számú kérelemből lényeges információk hiányoztak, a Bizottság hiánypótlásra szólította fel a kérelmezőt. A kérelmező az információkat 2014. május 6-án benyújtotta. Mindkét kérelem hiánytalannak bizonyult, így mindkettő esetében a hivatalos átvételt követő naptól, vagyis 2014. május 7-től számítandó az a határidő, amelyen belül a Bizottságnak el kell bírálnia a kérelmet.
            
         
               (3)
            
            
               A Bizottság mindkét kérelmet a 443/2009/EK rendelet 12. cikkével, a 725/2011/EU végrehajtási rendelettel, valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatással (a továbbiakban: technikai iránymutatás) (3) összhangban értékelte.
            
         
               (4)
            
            
               Az 1. számú kérelem a Robert Bosch GmbH nagy hatékonyságú diódákat (HED) magában foglaló nagy hatékonyságú, váltakozó áramú generátorára vonatkozik. A nagy hatékonyságú diódákat (HED) magában foglaló nagy hatékonyságú, váltakozó áramú generátor optimalizált tervezésű alkatrészeket és nagy hatékonyságú diódákat foglal magában. Az új HED diódatechnológia mellett a kérelmező váltakozó áramú generátora nagyobb hatékonyságot ér el, mint az összehasonlítási alapul szolgáló váltakozó áramú generátor azáltal, hogy az acél és a lemezelés optimalizálásával, a vasmag hosszának és a fogak keresztmetszetének optimalizálásával, a forgórész és az állórész közötti légrés optimalizálásával, a körmös pólusú forgórész kamrájának optimalizálásával, valamint a fázisellenállás optimalizálásával csökkenti a vasveszteséget. Ez a technológia ezért eltér a 2013/341/EU bizottsági végrehajtási határozattal (4) és a 2014/465/EU bizottsági végrehajtási határozattal (5) ökoinnovációként jóváhagyott egyéb nagy hatékonyságú, váltakozó áramú generátoroktól.
            
         
               (5)
            
            
               A 2. számú kérelem a Robert Bosch GmbH aktív szinkrón egyenirányítással (SAR) működő nagy hatékonyságú, váltakozó áramú generátorára vonatkozik. Az aktív szinkrón egyenirányítással (SAR) működő nagy hatékonyságú, váltakozó áramú generátor hatékonysága legalább 78 %-os. A jelentős hatékonyságnövekedés a MOSFET modult, azaz a fém-oxid-félvezető térvezérlésű tranzisztor technológiát alkalmazó aktív egyenirányítás bevezetésével valósul meg. Emellett a kérelmező aktív szinkrón egyenirányítással (SAR) működő nagy hatékonyságú, váltakozó áramú generátora nagyobb hatékonyságot ér el, mint az összehasonlítási alapul szolgáló váltakozó áramú generátor azáltal, hogy az acél és a lemezelés optimalizálásával, a vasmag hosszának és a fogak keresztmetszetének optimalizálásával, a forgórész és az állórész közötti légrés optimalizálásával, a körmös pólusú forgórész kamrájának optimalizálásával, valamint a fázisellenállás optimalizálásával csökkenti a vasveszteséget. Ez a technológia ezért eltér a 2013/341/EU végrehajtási határozattal és a 2014/465/EU végrehajtási határozattal ökoinnovációként jóváhagyott egyéb nagy hatékonyságú, váltakozó áramú generátoroktól, valamint az 1. számú kérelem szerinti, nagy hatékonyságú diódákat (HED) magában foglaló nagy hatékonyságú, váltakozó áramú generátortól.
            
         
               (6)
            
            
               A Bizottság megállapítása szerint a két kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt kritériumok.
            
         
               (7)
            
            
               A kérelmező igazolta, hogy a kérelemben leírt két típusú, nagy hatékonyságú, váltakozó áramú generátorokat a referenciaévnek tekintett 2009. évben nyilvántartásba vett új személygépkocsik nem több mint 3 %-ában alkalmazták.
            
         
               (8)
            
            
               Annak meghatározásához, hogy járművekbe beépítve ez az innovatív technológia mekkora szén-dioxid-kibocsátáscsökkenést tesz lehetővé, meg kell határozni a viszonyítási alapul vett járművet, amelyhez az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikke szerint hasonlítani kell. A Bizottság úgy ítéli meg, hogy egy 67 %-os hatékonyságú, váltakozó áramú generátort megfelelő viszonyítási alapnak lehet tekinteni az új járműtípusba beépített innovatív technológia vizsgálatához. Amennyiben a Robert Bosch GmbH hatékony váltakozó áramú generátorait meglévő járműtípusba építik be, a forgalomban lévő adott típus legújabb változatának váltakozó áramú generátorát kell viszonyítási alapul venni.
            
         
               (9)
            
            
               A kérelmező mindkét kérelemben megadta a szén-dioxid-kibocsátáscsökkenés vizsgálatára szolgáló módszertant; ez olyan képleteket tartalmaz, amelyek összhangban állnak a technikai iránymutatásban, az egyszerűsített megközelítésben a hatékony váltakozó áramú generátorokra vonatkozóan ismertetett képletekkel. A Bizottság úgy véli, hogy a vizsgálati módszer a 725/2011/EU végrehajtási rendelet 6. cikkének megfelelően ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési hozadékát.
            
         
               (10)
            
            
               A Bizottság megállapítja, hogy a kérelmező vizsgálati módszertana és a szén-dioxid-kibocsátáscsökkenés kiszámítására alkalmazott képletei mindkét esetben minden tekintetben megegyeznek a 2013/341/EU végrehajtási határozat mellékletében meghatározott módszertannal. Következésképpen a Bizottság úgy véli, hogy a Robert Bosch GmbH nagy hatékonyságú diódákat (HED) magában foglaló nagy hatékonyságú, váltakozó áramú generátorának és a Robert Bosch GmbH aktív szinkrón egyenirányítással (SAR) működő nagy hatékonyságú, váltakozó áramú generátorának alkalmazása révén elért szén-dioxid-kibocsátáscsökkenés megállapítására a 2013/341/EU végrehajtási határozatban meghatározott módszert kell alkalmazni.
            
         
               (11)
            
            
               A Bizottság megállapítása szerint az előzőek alapján a kérelmező kellően bizonyította, hogy az innovatív technológia legalább 1 g/km-rel csökkentette a szén-dioxid-kibocsátást.
            
         
               (12)
            
            
               A Bizottság megjegyzi, hogy mindkét esetben az innovatív technológiából eredő csökkenés részben tanúsítható a standard vizsgálati ciklus alapján, a tanúsítandó végső összes csökkenést ezért a 725/2011/EU végrehajtási rendelet 8. cikke (2) bekezdésének második albekezdése szerint kell meghatározni.
            
         
               (13)
            
            
               A Bizottság megállapítja, hogy az ellenőrzési jelentést mindkét esetben a TÜV SÜD Industrie Service GmbH, egy független és tanúsított szervezet készítette el, és a jelentés megerősíti a kérelmekben szereplő megállapításokat.
            
         
               (14)
            
            
               Mindezek alapján a Bizottságnak nincs ellenvetése a szóban forgó innovatív technológiák jóváhagyásával szemben.
            
         
               (15)
            
            
               A 2007/46/EK európai parlamenti és tanácsi irányelv (6) I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából meg kell állapítani az e végrehajtási határozattal jóváhagyott innovatív technológiák egyedi kódját.
            
         
               (16)
            
            
               Ha egy gyártó a fajlagos kibocsátási célérték teljesítése céljából élni kíván azzal a lehetőséggel, hogy átlagos fajlagos szén-dioxid-kibocsátását az e végrehajtási határozattal jóváhagyott innovatív technológia alkalmazása révén elért szén-dioxid-megtakarítással csökkenti, akkor – a 725/2011/EU végrehajtási rendelet 11. cikkének (1) bekezdése értelmében – az érintett jármű EK-típusbizonyítványának kérelmezésekor hivatkoznia kell erre a végrehajtási határozatra,
            
         ELFOGADTA EZT A HATÁROZATOT:
   1. cikk
   (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja az M1 kategóriájú járművekbe szánt Robert Bosch GmbH nagy hatékonyságú diódákat (HED) magában foglaló nagy hatékonyságú, váltakozó áramú generátort.
   (2)   A Bizottság a 443/2009/EK rendelet 12. cikke értelmében vett innovatív technológiaként jóváhagyja az M1 kategóriájú járművekbe szánt, legalább 78 százalékos hatékonyságú Robert Bosch GmbH aktív szinkrón egyenirányítással (SAR) működő nagy hatékonyságú, váltakozó áramú generátorát.
   (3)   Az (1) és a (2) bekezdésben említett két váltakozó áramú generátor alkalmazásából eredő szén-dioxid-kibocsátáscsökkenést a 2013/341/EU végrehajtási határozat mellékletében foglalt módszerrel kell megállapítani.
   (4)   A 725/2011/EU végrehajtási rendelet 11. cikke (2) bekezdésének második albekezdése szerint az e cikk (3) bekezdésével összhangban meghatározott szén-dioxid-kibocsátáscsökkentés csak akkor tanúsítható és jegyezhető fel a 2007/46/EK irányelv I., VIII. és IX. mellékletében meghatározott megfelelőségi igazolásban és megfelelő típus-jóváhagyási dokumentációban, ha a csökkenés eléri, vagy meghaladja a 725/2011/EU végrehajtási rendelet 9. cikkének (1) bekezdésében meghatározott küszöböt.
   (5)   A típus-jóváhagyási okmányokban feltüntetendő általános ökoinnovációs kód meghatározása céljából az e határozattal jóváhagyott innovatív technológia egyedi kódja:
   
               1.
            
            
               „8” a nagy hatékonyságú diódákat magában foglaló nagy hatékonyságú, váltakozó áramú generátor esetében;
            
         
               2.
            
            
               „9” az aktív szinkrón egyenirányítással működő nagy hatékonyságú, váltakozó áramú generátor esetében;
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. január 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  http://ec.europa.eu/clima/policies/transport/vehicles/cars/docs/guidelines_hu.pdf
   
      (4)  A Bizottság 2013. június 27-i 2013/341/EU végrehajtási határozata a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.).
   
      (5)  A Bizottság 2014. július 16-i 2014/465/EU végrehajtási határozata a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról (HL L 210., 2014.7.17., 17. o.).
   
      (6)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról ( keretirányelv ) (HL L 263., 2007.10.9., 1. o.).